امریکا قوشمه ایالتلری نینگ باشچیلیگیده اوکراین نی قوللب – قوتلش گروهی تامانیدن ناتو قراگاهیده جلسه اویوشتیریلدی. خوددی شو جلسه دن اوکراین گه یاردم پیامی بیریلدی.
ناتو تامانیدن بیریلگن بیاناتده توناون کونی باشله گن ناتو مدافعه وزیرلری جلسه سی آلدی ناتو قرارگاهیده امریکا قوشمه ایالتلری مدافعه وزیری لوید آوستین نینگ میزبانلیگیده اویوشتیریلگن جلسه گه 45 اولکه نینگ وکیلی نینگ قتنشگن لیگی بیلدیریلدی.
ناتو باش کاتبی ینس ستولتنبرگ و اوکراین مدافعه وزیری اولکسی رزنیکوف هم قتنشگن جلسه ده اوکراین نینگ عاجل حربی احتیاجلری نینگ تیلگه آلینگن لیگی قید ایتیلدی.
ینس ستولتنبرگ متفق اولکه لرنینگ اوکراین گه ینگی یاردم بیریلیشی بوییچه قراریدن ممنون قالگن لیگینی شونده ی بولیب ناتو اولکه لری نینگ اوکراین گه آغیر قوراللر و اوزاق مصافه لی تیزیملر قاله ویرسه حربی اسباب تامین ایتیب بیریش گه دوام ایته جکلرینی معلوم قیلدی.
ستولتنبرگ 28-30 جونده اسپانیانینگ پایتختی مادریدده بولیب اوته دیگن ناتو جلسه سیده متفقلرنینگ اوکراین اوچون کینگ کولملی بیر یاردم پاکتی بوییچه کیلیشیب آله جکلرینی افاده ایتدی.
اوکراین نی قوللب – قوتلش گروهی اوکراین گه بیریله دیگن یاردم اوچون بوندن آلدین ایککی مرته اوچره شگندی
نایجریاده ترور تشکیلاتی بوکو حرام گه قرشی حربی عملیات اویوشتیریلدی
